Klětu zaćehnje nowe žiwjenje
Budyšin. W něhdyšej hali solarneho předewzaća Schüco w Großröhrsdorfje započnje Drježdźanska firma Pharmatech klětu produkować. Kaž jeje rěčnik informuje, natwarja tam spočatk januara prěnje připrawy. Někotři přistajeni su hižo na městnje. Pharmatech słuša k skupinje Bosch a zhotowja mjez druhim pjelnjensku a zapakowansku techniku.
Nětko móža płun dać
Zhorjelc. Płunowe zawody města Zhorjelca maja klětu wšitke imobilije Swobodneho stat Sakskeje, mjez druhim hrody, twjerdźizny a zarjadniske twarjenja, z płunom zastarać. Wotnožka Zhorjelskich měšćanskich zawodow móžeše so při wupisanju po cyłej Europje přesadźić. Nětko smě wona 380 přetrjebarjow dołhodobnje z płunom zastarać.
Nowe rekordne hody
Budyšin. Wobydlerjo Hornjeje Łužicy dožiwichu lětsa najćopliše hody minjenych lětdźesatkow. Wjedrowe stacije naměrichu nowe rekordy. We Wojerecach postupi dotalny rekord z lěta 1959 wo 4,2 stopnjej na 15,6 stopnjow. Tež w Zhorjelcu wučinješe temperatura wjace hač 15 stopnjow a přetrjechi rekord lěta 1974 wo dwaj stopnjej.
hrv_Latn ces_Latn szl_Latn szl_Latn szl_Latn szl_Latn